\u00a0





Producent\u00a0Branimir Mihaljevi\u0107 rekao je kako je du\u017ean razjasniti situaciju.

- Pjesma je u potpunosti na\u0161e autorsko djelo, a za produkciju pjesme \"Crazy\" sam i ranije istaknuo da sam radio zajedno s kolegom Denisom Mevljom, poznatim pod umjetni\u010dkim imenom Denzel Beats ili Denz. Posljednja dva dana intenzivno smo radili na tome da otkrijemo kako se sve ovo dogodilo. Kona\u010dno smo do\u0161li do saznanja da je Denis, koji ina\u010de radi i prodaje beatove, na stranicu za prodaju, zabunom stavio krivi dokument pod nazivom druge pjesme, tj. stavio je pjesmu koja je ra\u0111ena za Eurosong za koju nema odobrenje mene kao koautora za prodaju - objasnio je Mihaljevi\u0107.

Naglasio je kako je pjesma \"Crazy\" u potpunosti je ra\u0111ena isklju\u010divo za Eurosong i da do prodaje nikako nije smjelo do\u0107i.

- Nesporno je da je Guez kupio pjesmu \u2018\u2019Blame me\u2019\u2019 sa vrlo limitiranom licencom, no moram naglasiti i kako je rumunjski glazbenik prekr\u0161io dva \u010dlanka ugovora o kupovini glazbenog materijala s Denzel Beatsom, radnjama na koje Ugovorom nije imao pravo - zaklju\u010dio je Mihaljevi\u0107.

Denis Mevlja rekao je kako mu je \u017eao mi \u0161to je Franka postala \u017ertvom njegove nepa\u017enje i nespretnog doga\u0111aja za koji nije niti



znala.

- Razumljivo je da je ostala \u0161okirana. Mjesecima zajedno radimo na pjesmi i jedan trenutak moje nepa\u017enje je promijenio sve ono dobro \u0161to smo napravili. Znam da \u0107e ipak na eurovizijskoj pozornici Franka ostaviti cijelu sebe, to sam osjetio od prvog trena kad smo po\u010deli raditi na pjesmi - zaklju\u010dio je Mevlja.